กัญชาเกรดมาตรฐานการแพทย์ออกดอกแล้ว คาดต้นกรกฎาคมโตเต็มที่พร้อมนำไปผลิตน้ำมันหยอดใต้ลิ้น
องค์การเภสัชกรรม เผยความคืบหน้ากัญชาเกรดมาตรฐานการแพทย์ออกดอกแล้ว คาดต้น ก.ค.โตเต็มที่พร้อมนำไปผลิตน้ำมันหยอดใต้ลิ้นเพื่อจ่ายแก่ผู้ป่วยที่ร่วมโครงการวิจัยทางคลินิกกับกรมการแพทย์ได้นพ.โสภณ เมฆธน ประธานกรรมองค์การเภสัชกรรม เปิดเผยถึงความคืบหน้าต้นกัญชามาตรฐานเกรดทางการแพทย์ (Medical Grade) ที่องค์การเภสัชกรรม (อภ.) ทำการปลูกไปเมื่อเดือน ก.พ.ที่ผ่านมา จำนวน 140 ต้น สำหรับใช้ในโครงการผลิตสารสกัดต้นแบบกัญชาทางการแพทย์ ว่า ขณะนี้ต้นกัญชามาตรฐานเกรดทางการแพทย์ของ อภ. ทั้งหมดเจริญเติบโต เป็นไปตามมาตรฐานการปฏิบัติด้านการเพาะปลูกที่ดี และเริ่มออกดอกแล้ว จากนี้ยังต้องใช้เวลาอีกประมาณ 8-10 สัปดาห์ หรือประมาณต้นเดือน ก.ค.นี้ ดอกจะโตเต็มที่ สามารถนำไปผลิตน้ำมันกัญชาหยดใต้ลิ้นได้ ซึ่งช่วงนี้ยังต้องอยู่ภายใต้การติดตามอย่างใกล้ชิดของผู้เชี่ยวชาญเนื่องจากต้นกัญชาทางการแพทย์มีความอ่อนไหว มีรายละเอียดในการดูแลค่อนข้างมาก โดยจะดูแลเต็มที่เพื่อให้ได้วัตถุดิบกัญชามาตรฐานเกรดทางการแพทย์ ที่ไร้สารอันตรายเจือปน เพื่อผลิตเป็นน้ำมันกัญชาหยดใต้ลิ้นที่มีคุณภาพ สำหรับนำไปใช้ในการวิจัยทดสอบทางคลินิกกับผู้ป่วยที่สมัครเจ้าร่วมโครงการกับกรมการแพทย์ต่อไป (---ปล่อยเสียง---)ด้าน นพ.วิฑูรย์ ด่านวิบูลย์ ผู้อำนวยการ อภ. กล่าวว่า ส่วนสำคัญที่จะนำมาผลิตน้ำมันกัญชาหยดใต้ลิ้น คือดอกกัญชามาตรฐานเกรดทางการแพทย์ เมื่อได้ดอกกัญชาโตเต็มที่จะเก็บเกี่ยวนำมาทำให้แห้ง และสกัดด้วยเอทานอลโดยใช้เทคนิคเฉพาะ ระเหยเอทานอลหมดจนเหลือเป็นน้ำมัน นำมาเจือจางผลิตเป็นน้ำมันกัญชาหยดใต้ลิ้นที่ทราบความเข้มข้นของสารสกัด THC และ CBD เพื่อให้แพทย์สามารถคำนวนโด๊สที่เหมาะสมกับผู้ป่วยแต่ละคร เนื่องจากร่างกายผู้ป่วยแต่ละคนไม่เหมือนกัน โรคประจำตัว โรคที่จะรักษา ยาอื่นที่ใช้อยู่ล้วนมีผลต่อการคำนวนปริมาณโด๊สกัญชาให้แก่ผู้ป่วยทั้งสิ้น